วากูวากุ 7

(; ) เป็นเกมต่อสู้ 2 มิติ ที่พัฒนาและเผยแพร่โดยบริษัทซันซอฟต์ โดยเริ่มแรกเป็นเกมอาร์เคดสำหรับระบบอาร์เคดนีโอจีโอ เอ็มวีเอส ใน ค.ศ. 1996 ทั่วโลก

ส่วนพอร์ตสำหรับนินเท็นโด สวิตช์ ซึ่งเป็นส่วนหนึ่งของคอลเลกชันอาร์เคดอาร์ไควส์ จากแฮมสเตอร์คอร์ปอเรชันที่เป็นบริษัทวิดีโอเกมญี่ปุ่นนั้น ได้รับการเผยแพร่ในเดือนมีนาคม ค.ศ. 2017 รวมถึงหนึ่งปีต่อมาพอร์ตเดียวกันนี้ได้เปิดตัวในเอกซ์บอกซ์วัน และเพลย์สเตชัน 4

## รูปแบบการเล่น
thumb|left|ภาพจับหน้าจอรูปแบบการเล่นที่แสดงการแข่งระหว่างอารินะ กับเตสเซ

*วากูวากุ 7* มีคุณสมบัติที่อยู่นอกเกณฑ์ที่กำหนดไว้สำหรับเกมต่อสู้ในยุคนั้น และมีคุณสมบัติทั่วไปในเกมต่อสู้ของบริษัทเอสเอ็นเค (เช่น การโจมตีพื้นฐานสี่แบบและการซูมหน้าจอ)

เกมดังกล่าวมีบัญชีรายชื่อตัวละครเก้าตัว (สองตัวมีเฉพาะในโหมดเวอร์ซัสของพอร์ตคอนโซลเท่านั้น) โดยแต่ละตัวละครมีสไตล์การเล่นที่แตกต่างกันอย่างเห็นได้ชัด และล้อเลียนตัวละครที่เป็นที่รู้จักจากเกมอื่น ตัวละครแต่ละตัวมีท่าไม้ตายอันทรงพลัง (เรียกว่าท่าฮาราฮารา หรือการเคลื่อนไหวฮาราฮารา) สิ่งเหล่านี้มีปัจจัยหลายประการที่ทำให้พวกเขามีเอกลักษณ์เฉพาะตัว รวมถึงความต้องการที่จะชาร์จ (ในระหว่างที่ตัวละครมีสมาธิ, พูดอะไรบางอย่าง, โพสต์ท่า หรือเป่าประโคม) และการไม่สามารถขัดขวางรวมถึงหลบได้ยาก แต่สามารถถูกขัดจังหวะขณะชาร์จได้ โดยขณะชาร์จ เกมจะกะพริบคำเตือนและส่งเสียงเตือน นอกจากนี้ บรรดาตัวละครสามารถเริ่มดำเนินการผ่านหน้าจอเพื่อโจมตีอีกมุมหนึ่ง และถูกโจมตีซ้ำขณะนอนอยู่บนพื้น แต่ยังสามารถหลบหรือโจมตีในขณะที่ลุกขึ้นได้

## โครงเรื่อง
"ว่ากันว่าผู้ที่รวบรวมลูกแก้ววากูวากุในตำนานทั้งเจ็ดลูกจะได้รับความปรารถนาอันสุดซึ้งเป็นจริง ผู้ที่พบลูกแก้วลูกหนึ่งจะหมกมุ่นอยู่กับความปรารถนาอันแรงกล้าที่จะได้อีกลูก ซึ่งจะได้รับชัยชนะในการต่อสู้อันขมขื่นเพื่อเป็นเจ้าของลูกแก้วทั้งหมด ชัยชนะหรือความพ่ายแพ้ - ทุกอย่างอยู่ในมือคุณ"

## ตัวละคร
* **ไร บากูโอ** เป็นเด็กชายอายุ 13 ปีผู้อวดดีที่ไล่ตามบรรดาลูกแก้ววากูวากุเพื่อบรรลุความฝันในการผจญภัยที่น่าตื่นเต้นยิ่งกว่าเดิม เขาฝึกเทคนิคบีเอ็มเอ็กซ์และมีความสามารถในการกระโดดที่ยอดเยี่ยม (รวมถึงการกระโดดสองจังหวะ) เขาเป็นตัวละครล้อเลียนจุย เฉวียนฉง จากเกม*[[เดอะคิงออฟไฟเทอส์]]*กับ*[[ไซโคโซลเจอร์]]* และท่าไม้ตายส่วนใหญ่ของเขานั้นคล้ายคลึงกับท่ารอดดีจากเกม*[[ทอปฮันเตอร์: รอดดีแอนด์เคธี|ทอปฮันเตอร์]]* รวมทั้งแสดงให้เห็นถึงพลังไฟฟ้าแห่งความมืดบางอย่าง

* **อารินะ มากิฮาระ** เป็นเด็กหญิงอายุ 14 ปีที่มีหูกระต่าย สวมชุดยูนิทาร์ดและเสื้อแจ็กเกตแขนสั้น เธอไล่ตามบรรดาลูกแก้ววากูวากุเพื่อบรรลุความฝันที่จะมีความรักดี ๆ ว่ากันว่าเธอได้เรียนรู้ที่จะต่อสู้ในชั้นเรียนภาคบังคับนอกหลักสูตรในไฮสกูล และมักพบเพื่อน ๆ และน้องชายของเธอซึ่งเหมือนกับเธอ โดยล้อเลียนตัวละครครึ่งสัตว์/ครึ่งมนุษย์ทั่วไปจากมังงะโชโจะและอนิเมะหลายเรื่อง

* **แดนดี-เจ** เป็นนักล่าสมบัติที่ได้รับการว่าจ้างให้ไล่ตามลูกแก้ววากูวากุ แม้ว่าจะไม่มีความปรารถนาที่จะขอพรเป็นพิเศษก็ตาม และมาพร้อมกับนัตสึมิ ฮาซามะ ลูกสาวของเพื่อน ตลอดจนแมวเลี้ยงที่ชื่อ "แรมพู" (บางครั้งเรียกในชื่อแรมพ์ หรือรัมพ์) ในภารกิจของเขา ซึ่งแดนดี-เจ ใช้แส้ในการต่อสู้ โดยที่บางครั้งนัตสึมิและแรมพูก็โจมตีคู่ต่อสู้เพียงผู้เดียว ทั้งนี้ เขาเป็นตัวละครล้อเลียนทั้งตัวละครเอกตามชื่อเรื่องในซีรีส์*[[อินเดียน่า โจนส์]]* และโจเซฟ โจสตาร์ จาก*[[โจโจ้ ล่าข้ามศตวรรษ]]*

* **มาอูรุ** (รู้จักกันในชื่อ**มารูรัน**ในเวอร์ชันภาษาญี่ปุ่น) เป็นสัตว์ประหลาดในป่าสีม่วงที่ล้อเลียน*[[โทโทโร่เพื่อนรัก|โทโทโร่]]* มันแบกเด็กหญิงตัวเล็ก ๆ ที่หลงทางชื่อมูงิ โรกูโจ ซึ่งสัตว์ประหลาดตัวนี้ชอบผลไม้และร้องเพลง ส่วนรูปแบบการเล่นของมาอูรุนั้นคล้ายกับตัวละครที่ชื่อแซสแควตช์ในเกม*[[ดาร์กสตอล์กเกอส์]]* โดยมีการเคลื่อนไหวหลายท่าที่เลียนแบบแทบจะท่าต่อท่า

* **โพลิแทงก์-ซี** เป็นหุ่นยนต์รถถังของกรมตำรวจ ซึ่งเป็นการล้อเลียนรถถังตำรวจจาก*[[โดมิเนียน (มังงะ)|โดมิเนียน]]* มันถูกขับโดยหัวหน้าและช่างเครื่องซึ่งเป็นสุนัขคู่ใจของเขา อนึ่ง โพลิแทงก์นี้มีขนาดใหญ่และช้า ทำให้ถูกโจมตีได้ง่าย แต่สามารถสร้างความเสียหายได้มาก

* **สแลช** เป็นเอลฟ์ที่สงบและสุขุม มีผมสีเขียวอ่อนและเสื้อกันฝนแบบทหารสีน้ำเงินที่ต่อสู้ด้วยดาบเลเซอร์ เขาไม่มีความประสงค์จะขอพรเป็นพิเศษเมื่อเขาได้รับลูกแก้ววากูวากุ แม้ว่าในตอนจบของเขาเขาจะบอกว่ามันเป็นโชคชะตาของเขาเองที่จะถอนคำสาปออกจากดาบของเขา ทั้งนี้ เขาเป็นตัวละครล้อเลียนบรรดาพระเอกที่ใช้ดาบตามแบบฉบับในมังงะและอนิเมะบางเรื่อง

* **เตสเซ** เป็นหุ่นยนต์ตัวที่เจ็ดที่สร้างโดย ดร. ลอมโบรโซ ซึ่งสร้างเตสเซให้เป็นหุ่นยนต์สาวใช้ (ทำอาหารและดูแลบ้านให้สะอาด) เธอแสวงหาลูกแก้ววากูวากุไม่เพียงแต่เพื่อรักษาความเจ็บป่วยของ ดร. ลอมโบรโซ เท่านั้น แต่ยังเพื่อบรรลุความฝันในการเป็นมนุษย์อีกด้วย ทั้งนี้ เธอต่อสู้โดยใช้อุปกรณ์ทำความสะอาดหลายประเภท, โจมตีด้วยไฟฟ้า และกระบอกฉีดยา ซึ่งเธออาจจะเป็นตัวละครล้อเลียนเรื่อง*[[เจ้าหนูปรมาณู]]*และร้านอาหารคอสเพลย์

ตัวละครที่เลือกได้เฉพาะในโหมดปะทะ:

* **โบนัสคุง** เป็นกระสอบทรายที่มีชีวิตซึ่งมีรูปลักษณ์, แรงจูงใจ และการโจมตีเหน็บแนมริวจากแฟรนไชส์*[[สตรีทไฟเตอร์]]*ของบริษัทแคปคอมโดยตรง ต้นกำเนิดของเขาอยู่ในเกม*[[กาแล็กซีไฟต์: ยูนิเวอร์แซลวอริเออส์]]* เขาเป็นกระสอบทรายของรูว์ จนกระทั่งมันมีชีวิตและได้รับการฝึกจากเขา และเนื่องจากขาดแขนขา เขาจึงไม่สามารถหมอบหรือคว้าตัวคู่ต่อสู้ได้ ส่วนใน*วากูวากุ 7* เขามีท่ามากกว่าใน*กาแล็กซีไฟต์: ยูนิเวอร์แซลวอริเออส์*

* **มาไกไตเต เฟอร์นันเดซ** (หรือที่รู้จักในชื่อ**เฟอร์นันเดธ**ในเวอร์ชันภาษาญี่ปุ่น) เป็นจักรพรรดิแห่งโลกปีศาจ มีรูปร่างทรงกลมสีดำที่มีแขน, ขา และปีกที่ม่อต้อ มันมีรอยยิ้มกว้าง และเสียงที่ถูกทำให้เบาลงอย่างน่ารำคาญ เฟอร์นันเดซเป็นบอสตัวสุดท้ายของเกม และสูงเท่ากับตึกระฟ้า ด้วยวิธีการเวทมนตร์ที่หลากหลาย ตัวละครอื่น ๆ จะถูกขยายให้ใหญ่ขึ้นเพื่อให้สามารถต่อสู้กับมันได้อย่างเท่าเทียม ซึ่งเป็นการอ้างอิงถึงสื่อประเภทไคจู

## การพัฒนา
เกมนี้เป็นเกมต่อสู้เกมที่สามของบริษัทซันซอฟต์ ต่อจาก*[[ซูโกยเฮเบเรเกะ]]* ซึ่งเป็นเกมซูเปอร์แฟมิคอมที่แยกออกมาจากซีรีส์''เฮเบเรเกะ''ใน ค.ศ. 1994 กับ*[[กาแล็กซีไฟต์: ยูนิเวอร์แซลวอริเออส์]]* ใน ค.ศ. 1995 ซึ่งเป็นเกมต่อสู้ 2 มิติเกมแรกของพวกเขา และแม้ว่าตัวเลขในชื่อเกมและสื่อประเภทอื่น ๆ จะถูกใช้เพื่อบอกว่าเป็นภาคต่อหรือไม่ แต่จริง ๆ แล้วชื่อเกมนี้หมายถึงตัวละครที่สามารถเล่นได้เจ็ดตัวในบัญชีรายชื่อ ส่วนคำว่า "วากูวากุ" เป็นสัทพจน์ภาษาญี่ปุ่นที่เป็นเสียงตื่นเต้น โดยสองปีต่อมา บริษัทซันซอฟต์ได้ทำงานร่วมกับบริษัทเล็ก ๆ ที่ชื่อซานตาคลอส ในการผลิตเกมต่อสู้ทางอากาศอย่าง*[[แอสเทรซูเปอร์สตาส์]]*ใน ค.ศ. 1998 สำหรับระบบอาร์เคดเซกา เอสที-วี

## การเผยแพร่ภายในครัวเรือน
ต่อมา *วากูวากุ 7* ได้รับการย้ายสู่เครื่องเล่นภายในครัวเรือนอย่างนีโอจีโอ เออีเอส ซึ่งมีการตั้งค่าความยากที่เข้าถึงได้ง่ายและเครดิตที่จำกัด

ส่วนเวอร์ชันนีโอจีโอ ซีดี อยู่ระหว่างการพัฒนา ทว่าถูกยกเลิกเนื่องจากนีโอจีโอ ซีดี ล้มเหลวในตลาด และเวอร์ชันนี้ได้ย้ายไปยังเซกา แซตเทิร์น แทนในภายหลัง แต่มีเฉพาะในประเทศญี่ปุ่นเท่านั้น โดยต้องใช้ตลับส่วนขยายแรมขนาด 1 เมกะไบต์ ของเซกา แซตเทิร์น

ใน ค.ศ. 2008 เวอร์ชันนีโอจีโอดั้งเดิมได้รวมอยู่ในเวอร์ชันนีโอจีโอ ซีดี ของเกมต่อสู้อื่นของบริษัทซันซอฟต์ ซึ่งคือ*[[กาแล็กซีไฟต์: ยูนิเวอร์แซลวอริเออส์]]* ในวอลยุม 11 ของซีรีส์นีโอจีโอออนไลน์คอลเลกชันสำหรับเพลย์สเตชัน 2 ในชื่อ*ซันซอฟต์คอลเลกชัน* (サンソフトコレクション) ในขณะที่ซาวด์แทร็กนีโอจีโอ ซีดี ของ*กาแล็กซีไฟต์: ยูนิเวอร์แซลวอริเออส์* ได้รับการเพิ่มเข้ามาในเวอร์ชันนี้ ซาวด์แทร็กของ*วากูวากุ 7* นั้นแตกต่างอย่างสิ้นเชิงจากเวอร์ชันนีโอจีโอ ซีดี ที่ยังไม่ได้เผยแพร่ซึ่งถูกย้ายไปยังเซกา แซตเทิร์น ในภายหลัง อนึ่ง บริษัทเอสเอ็นเคไม่สามารถเพิ่มซาวด์แทร็กเวอร์ชันนีโอจีโอ ซีดี / เซกา แซตเทิร์น เนื่องจากปัญหาด้านลิขสิทธิ์

ส่วนเวอร์ชันเครื่องเล่นภายในครัวเรือนอย่างนีโอจีโอ เออีเอส ได้รับการย้ายไปยังเวอร์ชวลคอนโซลของระบบวีในประเทศญี่ปุ่นเมื่อวันที่ 27 เมษายน ค.ศ. 2010

## ตัวละครที่เป็นดารารับเชิญ
* อารินะใน*วากูวากุ 7* ได้ปรากฏตัวในเกมมือถืออย่าง*ชังไฮมูซูเมะ: มาจังเกิลส์* เมื่อ ค.ศ. 2011 ที่ประเทศญี่ปุ่น

## ซาวด์แทร็ก

อัลบั้มซาวด์แทร็กของเวอร์ชันนีโอจีโอวางจำหน่ายโดยบริษัทโพนีแคนยอนและไซทรอนเลเบลเมื่อวันที่ 21 สิงหาคม ค.ศ. 1996 เฉพาะในประเทศญี่ปุ่นภายใต้หมายเลขแคตตาล็อกพีซีซีบี-00215 ซึ่งประกอบด้วยเพลงประกอบเกือบทุกเพลง รวมถึงเอฟเฟกต์เสียงและตัวอย่างเสียงจากเวอร์ชันอาร์เคด ที่แต่งและปรับแต่งบทเพลงใหม่โดยมาซาโตะ อาราอิกาวะ

## การตอบรับ

*วากูวากุ 7* ได้รับการตอบรับเชิงบวกจากนักวิจารณ์นับตั้งแต่เปิดตัวครั้งแรกในระบบอาร์เคดและแพลตฟอร์มอื่น ๆ ไคล์ ไนต์ จาก*[[ออลเกม]]*ได้เขียนบทวิจารณ์เวอร์ชันเออีเอส โดยถือว่าการนำเสนอแบบกราฟิกเป็นหนึ่งในเวอร์ชันที่ดีที่สุดในนีโอจีโอ โดยยกย่องการออกแบบเสียง, ระบบการต่อสู้ที่เป็นเอกลักษณ์ และรายการตัวละคร แต่ติเตียนการใช้กลไกเกจพลัง ส่วนการแปลงของระบบเซกา แซตเทิร์น ได้รับการตอบรับจากเหล่านักวิจารณ์ที่หลากหลายมากกว่า ว่าเป็นการแปลงเกมอาร์เคดต้นฉบับอย่างตรงไปตรงมา อย่างไรก็ตาม การตอบรับของแฟน ๆ ก็เป็นไปในเชิงบวก ผู้อ่าน*เซกาแซตเทิร์นแมกกาซีน*ของญี่ปุ่นโหวตให้พอร์ตแซตเทิร์นด้วยคะแนน 7.4692 จาก 10 คะแนน ซึ่งอยู่ในอันดับที่ 527 ข้างใต้เกม*กาแล็กซีไฟต์: ยูนิเวอร์แซลวอริเออส์ * ซึ่งบ่งบอกถึงความนิยมเป็นอันดับต่อมา

ส่วนการเปิดตัวใหม่ของนินเท็นโด สวิตช์ ได้รับการตอบรับเชิงบวกเป็นส่วนใหญ่จากบรรดานักวิจารณ์หวนรำลึก โดยเวอร์ชันสวิตช์ครอง 76.25 เปอร์เซ็นต์ของตัวรวบรวมบทวิจารณ์วิดีโอเกมในเว็บไซต์*[[เกมแรงกิงส์]]* ส่วนเดเมียน แมกเฟอร์แรน จากเว็บไซต์*[[นินเท็นโดไลฟ์]]*ยกย่องการนำเสนอภาพและเสียงสไตล์การ์ตูน, จังหวะที่บ้าคลั่ง ตลอดจนรายการตัวละครที่หลากหลาย แซคารี มิลเลอร์ จาก*นินเท็นโดเวิลด์รีพอร์ต*ได้ระบุถึงรายการตัวละครที่หลากหลายและมหัศจรรย์ แต่ติเตียนการเปิดตัวเวอร์ชันสวิตช์ครั้งแรกสำหรับชุดสีที่ "ถูกล้างออกไป"

ใน ค.ศ. 2012 เอลตัน โจนส์ จากนิตยสาร*[[คอมเพลกซ์ (นิตยสาร)|คอมเพลกซ์]]*ได้จัดอันดับ "นักสู้ที่ถูกประเมินต่ำเกินไปและแทบไม่มีใครรู้จัก" นี้ในฐานะเกมต่อสู้จากบริษัทเอสเอ็นเคที่ดีที่สุดอันดับ 12 เท่าที่เคยสร้างมา โดยให้ความเห็นว่า "*วากูวากุ 7* เป็นการเดินทาง การเลือกตัวละครส่วนใหญ่เต็มไปด้วยสัตว์ร้ายสีสันสดใสและการล้อเลียนบรรดาตัวละครเกมต่อสู้ยอดนิยม มาอูรุเป็นสิ่งมีชีวิตที่ดูแปลกประหลาดที่สุดในบัญชีรายชื่อ (เขาเป็นหนึ่งในตัวละครที่สนุกที่สุดที่ได้เล่น) เราชื่นชมเกมนี้ที่มีรูปแบบการเล่นที่อัดแน่น, สุดยอดกราฟิกที่ชื่นบาน และสุดยอดท่าไม้ตายที่ตลกขบขัน อย่ารีรอ สั่งมาเล่นเถอะ สนุกแน่" ในปีเดียวกันนั้นเอง ลูคัส ซัลลิแวน จากเว็บไซต์*[[เกมส์เรดาร์]]*ได้รวม "นักสู้นีโอจีโอที่ร่าเริงและมีสีสันนี้" ไว้ในเกมต่อสู้คลาสสิกที่ไม่ค่อยมีใครรู้จักที่สมควรได้รับการสร้างใหม่แบบความละเอียดสูง โดยระบุเพิ่มเติมว่า แม้ว่าบัญชีรายชื่อที่น่าตลกจะมีนักสู้ที่แข็งแกร่งเพียงเจ็ดคน (ไม่รวมตัวละครลับที่น่าหัวเราะ เช่น กระสอบทรายที่มีความรู้สึก) แต่บริษัทซันซอฟต์ได้สร้างนักสู้ที่สนุกสนาน ซึ่งให้ซูเปอร์มิเตอร์และท่าพิเศษชวนมองแก่คุณได้บ่อยพอ ๆ กับเกมซีรีส์*[[มาร์เวล vs. แคปคอม|มาร์เวลเวอร์ซัส]]*ในยุคปัจจุบัน"

## หมายเหตุ

## อ้างอิง

## แหล่งข้อมูลอื่น
* ''Waku Waku 7'' at Giant Bomb
* ''Waku Waku 7'' at Killer List of Videogames
* ''Waku Waku 7'' at MobyGames

หมวดหมู่:วิดีโอเกมที่ออกวางจำหน่ายในปี พ.ศ. 2539
หมวดหมู่:วิดีโอเกมอาร์เคด
หมวดหมู่:วิดีโอเกมต่อสู้
หมวดหมู่:เกมสำหรับนีโอจีโอ
หมวดหมู่:เกมสำหรับนีโอจีโอ ซีดี
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับเพลย์สเตชัน เน็ตเวิร์ก
หมวดหมู่:เกมสำหรับเซกา แซตเทิร์น
หมวดหมู่:เกมจากค่ายซันซอฟต์
หมวดหมู่:เกมจากค่ายเอสเอ็นเค
หมวดหมู่:เกมจากค่ายเอสเอ็นเค เพลย์มอร์
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน